Quan Carlos d'Anchú prenió a cadiera de Secilia en 1266 a Manfredo I, os prencipales chefes d'os chibelinos secilianos se refuchioron en a cort aragonesa, entre ells as familias d'os Lanza, Lauria y Procidas. Quan se produció a revuelta d'as Viespras secilianas en 1282, o rei Pero pidió a man de Constanza, heredera d'o reino, y os dos fuoron coronaus como reis de Secilia. Pero encargó o gubierno d'a isla a la reina y a os infants Chaime y Frederico, encara que Constanza prefirió deixar o gubierno en mans d'os suyos fillos. En 1285 quedó viuda y en 1297 se tresladó enta un convento de clarisas en Barcelona, a on murió en 1302.